text: Middelalder i Horsens 
  25 august 2012 kl. 15.07
  Den traditionsrige Middelalderfestival er mere end flotte kostumer, gøgl og underholdning.
  Faktisk er det historieundervisning. Festivallen varer tradition tro to dage og er fyldt med historiske beretninger. 
  Lørdag eftermiddag kunne man for eksempel komme med tilbage til 1313 og slaget på Hatting Mark. 
  Bønderne var rasende på Kong Erik Menved over nye skatter. Bønderne gjorde oprør, men kongen slog hårdt ned. 
  Men selv historiens vingesus må lide under de lunefulde, danske vejrguder. Lørdag var præget af meget regn, og arrangørerne forventer derfor ikke at nå op på sidste års besøgstal på mellem 70.000 og 80.000.
  